નિકેશ અરોડા ગાઝિયાબાદના રહેવાસી છે અને તેમના પિતા ઈન્ડિયન એરફોર્સમાં અધિકારી હતા. નિકેશે પોતાનું શરૂઆતનું શિક્ષણ એરફોર્સ સ્કૂલમાંથી લીધું હતું. તેમણે બીએચયુમાંથી ઈલેક્ટ્રોનિક એન્જિનિયરિંગમાંથી ગ્રેજ્યુએશન કર્યું હતું. ત્યારબાદ તેમણે પ્રથમ નોકરી વિપ્રોમાં કરી હતી. જોકે, થોડા સમયમાં જ તેઓ નોકરી છોડીને અમેરિકા જતા રહ્યા હતા. ત્યાં તેમણે બોસ્ટનની નોર્થ ઈસ્ટર્ન યુનિવર્સિટીમાંથી એમબીએ કર્યું હતું. તેમના પ્રથમ લગ્ન કિરણ સાથે થયા હતા જેનાથી તેમને એક પુત્રી છે. કિરણ સાથે છૂટાછેડા બાદ તેમણે 2014માં આયેશા થાપર સાથે લગ્ન કર્યા હતા.